রাজ্য পুলিশে নিয়োগ পরীক্ষা,রবিবার মিলবে বাড়তি মেট্রো পরিষেবা

কলকাতা: রবিবার রাজ্য পুলিশ নিয়োগের পরীক্ষা রয়েছে। পরীক্ষার্থীদের সুবিধার কথা মাথায় রেখে সকাল থেকেই মিলবে বাড়তি মেট্রো (Kolkata Metro) পরিষেবা। শুক্রবার এই সংক্রান্ত বিজ্ঞপ্তি জারি করে জানানো হয়েছে, ব্লু (Kolkata Metro Blue Line) ও গ্রিন লাইনে (Kolkata Metro Green Line) অতিরিক্ত মেট্রো চলবে। বিজ্ঞপ্তিতে জানা গিয়েছে, সকাল ৯টার বদলে সকাল ৭ টায় নোয়াপাড়া ও শহিদ ক্ষুদিরাম থেকে মেট্রো পাওয়া যাবে।

আগামী রবিবার রাজ্য পুলিশ নিয়োগের পরীক্ষার জন্য ওইদিন সকাল থেকে বাড়তি মেট্রো পরিষেবার ঘোষণা করল কলকাতা মেট্রো কর্তৃপক্ষ। শুক্রবার এই সংক্রান্ত বিজ্ঞপ্তি জারি করে জানানো হয়েছে, ব্লু ও গ্রিন লাইনে অতিরিক্ত মেট্রো চলবে। বিজ্ঞপ্তিতে জানা গিয়েছে, সকাল ৯টার বদলে সকাল ৭ টায় নোয়াপাড়া ও শহিদ ক্ষুদিরাম থেকে মেট্রো পাওয়া যাবে। প্রতি রবিবার মোট ১৩০ টি মেট্রো চলে। কিন্তু পুলিশ নিয়োগের পরীক্ষার জন্য আগামী রবিবার আরও ৮টি মেট্রো অতিরিক্ত চলবে। ব্লু লাইন এবং গ্রিন লাইনে এই পরিষেবা মিলবে। শেষ মেট্রোর সময়সূচিতে অবশ্য কোনও পরিবর্তন হয়নি।

আরও পড়ুন: রাজ্য জুড়ে শুরু হল বৃত্তি পরীক্ষা

রবিবার সকাল ৭টায় নোয়াপাড়া থেকে শহিদ ক্ষুদিরামগামী প্রথম মেট্রো ছাড়বে। সকাল ৭টা ৪ মিনিটে শহিদ ক্ষুদিরাম থেকে দক্ষিণেশ্বরের প্রথম মেট্রো পাওয়া যাবে। সকাল ৭টা ২০ মিনিটে দক্ষিণেশ্বর থেকে শহিদ ক্ষুদিরামের দিতে প্রথম মেট্রোটি ছাড়বে। গ্রিন লাইন অর্থাৎ সল্টলেক সেক্টর ফাইভ থেকে হাওড়া ময়দান রুটে প্রতি রবিবার চলে ১০৪ টি মেট্রো। আগামী রবিবার চলবে ১১২ টি। সকাল ৯টার বদলে গ্রিন লাইনেও সকাল ৭টা থেকে শুরু হবে মেট্রো পরিষেবা।

অন্য খবর দেখুন